b'\n_START_ARTICLE_\nLepramuseet\n_START_PARAGRAPH_\nLepramuseet, St. J\xc3\xb8rgens Hospital ligger i Marken i Bergen sentrum, og drives i dag av Bymuseet i Bergen. Museet har de senere \xc3\xa5rene v\xc3\xa6rt gjenstand for \xc3\xb8kende oppmerksomhet, og har de siste \xc3\xa5rene v\xc3\xa6rt nominert til flere nasjonale og internasjonale priser.\n_START_SECTION_\nStiftelsen\n_START_PARAGRAPH_\nSt. J\xc3\xb8rgens Hospital er Norges eldste stiftelse og en av Skandinavias eldste sykehusinstitusjoner. Siden tidlig p\xc3\xa5 1400-tallet har hospitalet hatt sin plass i det bergenske bybildet. _NEWLINE_Institusjonen har gjennomlevd \xc3\xa5rhundrene med samfunnet omkring, p\xc3\xa5 en m\xc3\xa5te som en del av det, p\xc3\xa5 en annen m\xc3\xa5te som en egen by i byen. St. J\xc3\xb8rgens Hospital har opplevd b\xc3\xa5de oppgangstider og nedgangstider, ber\xc3\xb8mmelse og glemsel.\n_START_SECTION_\nMuseet\n_START_PARAGRAPH_\nLepramuseet St. J\xc3\xb8rgens Hospital er et bevart sykehusmilj\xc3\xb8 fra 1700-tallet og blant de f\xc3\xa5 bevarte leprasykehus i Nord-Europa. Ogs\xc3\xa5 en ber\xc3\xb8mt vitenskapelig historie er knyttet til kulturminnet som var vist til  St. J\xc3\xb8rgen som var de spedalskes beskytter. Legen Daniel Cornelius Danielssen startet ved St. J\xc3\xb8rgens i 1840 og ble overlege i 1849 da pasientene ble flyttet til Lungegaardens Sykehus, fra 1857 overf\xc3\xb8rt til det nybygde Pleiestiftelsen for spedalske nr.1. Mest kjent er Armauer Hansens oppdagelse av leprabasillen i 1873 representerte et gjennombrudd for 1800-tallets lepraforskning, og det norske lepraarbeidet har hatt stor internasjonal betydning ogs\xc3\xa5 p\xc3\xa5 andre felt._NEWLINE_Lepramuseet forteller om sykdommen spedalskhet og dens historie i Norge, om livet p\xc3\xa5 hospitalet og de ber\xc3\xb8mte norske bidragene til lepraforskningen. Stiftelsens arkiver er en del av Lepraarkivene i Bergen, som st\xc3\xa5r p\xc3\xa5 UNESCOs program for Verdens hukommelse.'